OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 1 Pv 300/14/1103	Bratislava III 22.12.2015 
EEČ: 2-10-288-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: študent SOŠ XXXXX
väzba: nie 
mladistvý
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava III zo dňa 22.9.2014 spisová značka  1 Pv 300/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Prokurátorka Okresnej prokuratúry Bratislava III uznesením sp. zn. 1Pv 300/14/1103 zo dňa 22.09.2014 podmienečne zastavila podľa § 216 ods. 1 Tr. por. trestné stíhanie proti obv. ml. Roderikovi Sklenicovi pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa    § 171 ods. 1 Trestného zákona na tom skutkovom základe, že

dňa 21.04.2014 v čase o 13.35 hod. v Bratislave na železničnej stanici Bratislava - Filiálne nádražie u seba neoprávnene v 3 ks plastových vrecúšok prechovával zelenú sušenú rastlinu, pričom počas kontroly hliadkou PMJ KR PZ Bratislava vrecúška odhodil na zem a následne po poučení zo zeme zodvihol a dobrovoľne ich vydal, nakoľko vzniklo podozrenie, že vo vrecúškach sa nachádza omamná látka bol do konania pribratý Kriminalistický a expertízny ústav PZ, z ktorého znaleckého posudku sp. zn. PPZ-KEU-BA-EXP-2014/6225 vyplynulo, že plastové vrecká s tlakovým uzáverom obsahovali sušené konope s celkovou hmotnosťou 1.258 mg (jednotlivo 478 mg, 418 mg a 362 mg) s priemernou koncentráciou   15 % hmotnostných THC, s obsahom účinnej látky THC v množstve 189 mg, čo vzhľadom  na celkovú hmotnosť zodpovedá maximálne dvom obvykle jednorazovým dávkam drogy, pričom rastliny rodu Cannabis (konope) sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch do I. skupiny omamných látok.

Uznesením prokurátora Okresnej prokuratúry Bratislava III zo dňa 22.9.2014, spisová značka  1 Pv 300/14/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátorka Okresnej prokuratúry Bratislava III uznesením sp. zn. 1Pv 300/14/1103 zo dňa 22.09.2014 podmienečne zastavila podľa § 216 ods. 1 Tr. por. trestné stíhanie proti obv. ml. Roderikovi Sklenicovi pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa    § 171 ods. 1 Trestného zákona na tom skutkovom základe, že

dňa 21.04.2014 v čase o 13.35 hod. v Bratislave na železničnej stanici Bratislava - Filiálne nádražie u seba neoprávnene v 3 ks plastových vrecúšok prechovával zelenú sušenú rastlinu, pričom počas kontroly hliadkou PMJ KR PZ Bratislava vrecúška odhodil na zem a následne po poučení zo zeme zodvihol a dobrovoľne ich vydal, nakoľko vzniklo podozrenie, že vo vrecúškach sa nachádza omamná látka bol do konania pribratý Kriminalistický a expertízny ústav PZ, z ktorého znaleckého posudku sp. zn. PPZ-KEU-BA-EXP-2014/6225 vyplynulo, že plastové vrecká s tlakovým uzáverom obsahovali sušené konope s celkovou hmotnosťou 1.258 mg (jednotlivo 478 mg, 418 mg a 362 mg) s priemernou koncentráciou   15 % hmotnostných THC, s obsahom účinnej látky THC v množstve 189 mg, čo vzhľadom  na celkovú hmotnosť zodpovedá maximálne dvom obvykle jednorazovým dávkam drogy, pričom rastliny rodu Cannabis (konope) sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch do I. skupiny omamných látok.

Podľa § 216 ods. 2 Tr. por. prokurátorka určila obvinenému skúšobnú dobu                12 mesiacov, ktorá začala plynúť od právoplatnosti uvedeného uznesenia, tzn. od 07.10.2014. Skúšobná doba uplynula dňom 07.10.2015.

Podľa § 216 ods. 3 Tr. por. prokurátorka uložila obvinenému ml. Roderikovi Sklenicovi v priebehu skúšobnej doby obmedzenie spočívajúce v zákaze požívania návykových látok. 

Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby podmienečného zastavenia trestného stíhania boli vyžiadané listinné doklady za účelom zistenia, či obvinený ml. XXXXX, nar. XXXXX v Galante, trvale bytom XXXXX, XXXXX, adresa na doručovanie písomností XXXXX, XXXXX splnil všetky zákonné podmienky na osvedčenie sa.  

Z vyžiadaných listinných dokladov vyplýva, že obvinený ml. XXXXX sa        v skúšobnej dobe podmienečného zastavenia trestného stíhania nedopustil žiadnej trestnej činnosti. Z výpisu z Ústrednej evidencie priestupkov MV SR je zrejmé, že obvinený nebol postihnutý za priestupok a dodržal uložené obmedzenia. 

Na základe vyššie uvedených skutočností je možné konštatovať, že ml. XXXXX v skúšobnej dobe viedol riadny život, dodržal uložené obmedzenia a splnil tak podmienky pre vyslovenie osvedčenia. 

	Podľa § 217 ods. 4 Tr. por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania /§ 9 ods. 1 písm. e) Tr. por./.

Nakoľko boli splnené všetky podmienky pre postup podľa § 217 ods. 1 Tr. por., rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

Mgr. Silvia Stružová
prokurátorka